सुन्दासले बताए अनुसार 2008 देखि यता 23 वटा वार्डभित्र 567 वटा घर बनिनु पर्ने भएपनि व्याङ्‌कको तथ्याङ्‌क अनुसार अहिलेसम्म 393 वटा मात्र घर बनिएको छ। यर सुन्दासको आरोप अनुसार 393 वटा घरमा पनि आधाजति मात्र घरको निर्माण कार्य भएको छ। सुन्दास अनुसार 25-25 स्क्वायर फीटको चारवटा कोठा भएको घर पाइखाना सहित बनिनुपर्छ। त्यसपछि उक्त घरमा पानीको व्यवस्था लगायत ड्रेन, मंग्रा आदि सुव्यवस्थित हुनुपर्छ। यस्ता घरहरूको संख्या धेरै भएमा त्यहॉं एउटा कम्युनिटी हल पनि बनाइनुपर्ने सुन्दासले बताएका छन्‌। घर बनाउने औपचारिकता मात्र गरेर लापारवाही गरेको अनि विजुलीसमेतको व्यवस्थापन उचित नरहेको आरोप पनि तिनको छ। तिनले यी जम्मै विषयमाथि बुझ्न महकुमा अधिकारीसित भेटघाट गर्दा अधिकारी समेतले स्पष्ट केही बताउन नसकेको बताएका छन्‌।
